Ponta, atac la UDMR: Luați-o ușor, e prea mult. Cineva trebuie să îi pună înapoi la locul lor
Victor Ponta a spus vineri seara, în exclusivitate la Digi24, că UDMR exagerează și „cineva trebuie să îi pună la locul lor”. Fostul premier a explicat această opinie, subliniind că formațiunea condusă de Kelemen Hunor a fost cea care l-a propus pe Crin Antonescu în Coaliție pentru a fi candidat unic – un măr otrăvit –, a luat și ministerul Finanțelor, „ceea ce nu pot să înțeleg”, iar acum îl „presează” pe Ilie Bolojan să numească un șef la SRI. „Cred că e prea mult” a afirmat Ponta.